ΑΠΟΦΑΣΗ αριθ. 1/96 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΡΑΣ της 1ης Ιουλίου 1996 σχετικά με ορισμένες μεθόδους διοικητικής συνεργασίας για την εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας και σχετικά με τη μεταξύ τους διαμετακόμιση εμπορευμάτων (96/447/ΕΚ)

Η ΜΕΙΚΤΗ ΕΠΙΤΡΟΠΗ ΕΚ-ΑΝΔΟΡΡΑΣ

Έχοντας υπόψη τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας που υπεγράφη στο Λουξεμβούργο στις 28 Ιουνίου 1990 (1), και ιδίως το άρθρο 17 παράγραφος 8,

Εκτιμώντας:

ότι, από την 1η Ιουλίου 1996, οι αρχές της Ανδόρρας θα είναι υπεύθυνες για την τήρηση των διατυπώσεων θέσης σε ελεύθερη κυκλοφορία των προερχόμενων από τρίτες χώρες προϊόντων που προορίζονται για το Πριγκιπάτο της Ανδόρρας 7

ότι, λαμβανομένου υπόψη του νέου αυτού καθεστώτος, είναι σκόπιμο να προβλεφθεί η εφαρμογή του καθεστώτος κοινοτικής διαμετακόμισης, ούτως ώστε να καλυφθεί η μεταφορά των υπόψη προϊόντων στο Πριγκιπάτο της Ανδόρρας 7

ότι κρίνεται χρήσιμο να προβλεφθεί η εφαρμογή του καθεστώτος κοινοτικής διαμετακόμισης σε όλες τις περιπτώσεις κυκλοφορίας προϊόντων στο εσωτερικό της τελωνειακής ένωσης 7 ότι επιβάλλεται, ως εκ τούτου, να τροποποιηθεί αναλόγως η απόφαση αριθ. 4/91 της μεικτής επιτροπής ΕΟΚ-Ανδόρρας (2),

ότι, χάριν σαφήνειας, κρίνεται σκόπιμο να αντικατασταθεί το κείμενο της απόφασης 4/91 της μεικτής επιτροπής ΕΟΚ-Ανδόρρας από ένα νέο κείμενο,

ΑΠΟΦΑΣΙΖΕΙ:

Άρθρο 1

Στο πλαίσιο της εφαρμογής της συμφωνίας υπό μορφή ανταλλαγής επιστολών που έχει συναφθεί μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, οι αρχές των κρατών μελών και οι αρχές της Ανδόρρας εφαρμόζουν, κατ' αναλογία, για τα εμπορεύματα που υπάγονται στα κεφάλαια 25 έως 97 του εναρμονισμένου συστήματος τις διατάξεις περί κοινοτικής διαμετακόμισης, τις οποίες προβλέπουν ο κανονισμός (ΕΟΚ) αριθ. 2913/92 (3) του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα και ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (4), με την επιφύλαξη των ειδικών διατάξεων που προβλέπονται κατωτέρω.

Άρθρο 2

1. Κατά τις συναλλαγές μεταξύ της Κοινότητας και του Πριγκιπάτου της Ανδόρρας, τα εμπορεύματα που βρίσκονται σε ελεύθερη κυκλοφορία κατ' εφαρμογή των άρθρων 3 και 4 της συμφωνίας κυκλοφορούν υπό το καθεστώς εσωτερικής κοινοτικής διαμετακόμισης (Τ2).

2. Υπό το καθεστώς εξωτερικής κοινοτικής διαμετακόμισης (Τ1) κυκλοφορούν όλα τα υπόλοιπα εμπορεύματα τα οποία δεν εμπίπτουν στην παράγραφο 1.

3. Με την επιφύλαξη της απαιτήσεως πιστοποίησης της ενδεχόμενης ελεύθερης κυκλοφορίας των εμπορευμάτων, τα πρόσωπα που εκπληρώνουν τις διατυπώσεις εξαγωγής σε μεθοριακό τελωνείο ενός συμβαλλόμενου μέρους μπορούν να μη θέσουν τα εμπορεύματα υπό το καθεστώς Τ1 ή Τ2, οποιοδήποτε και αν είναι το τελωνειακό καθεστώς στο οποίο θα υπαχθούν τα εμπορεύματα στο συνορεύον μεθοριακό τελωνείο.

4. Με την επιφύλαξη της απαιτήσεως πιστοποιήσεως της ενδεχόμενης ελεύθερης κυκλοφορίας των εμπορευμάτων, το μεθοριακό τελωνείο του συμβαλλόμενου μέρους όπου εκπληρώνονται οι διατυπώσεις εξαγωγής μπορεί να αρνηθεί τη θέση των εμπορευμάτων υπό το καθεστώς Τ1 ή Τ2 αν το καθεστώς αυτό πρόκειται να λήξει στο συνορεύον μεθοριακό τελωνείο.

5. Η ελεύθερη κυκλοφορία των εμπορευμάτων πρέπει να πιστοποιηθεί με έγγραφο Τ2 L ή με έγγραφο ισοδυνάμου αξίας.

Άρθρο 3

1. Τα εμπορεύματα του άρθρου 6 παράγραφος 3 στοιχείο γ) της συμφωνίας τα οποία αποστέλλονται με προορισμό το Πριγκιπάτο της Ανδόρρας με το ευεργέτημα της επιστροφής κατά την εξαγωγή κυκλοφορούν υπό την κάλυψη ενός εγγράφου εξωτερικής κοινοτικής διαμετακόμισης (Τ1).

2. Σε περίπτωση που κατ' εφαρμογή της ανωτέρω παραγράφου χρησιμοποιείται το αντίτυπο ελέγχου Τ5, το εν λόγω έγγραφο επιστρέφεται στο κοινοτικό τελωνείο εξόδου, για να δικαιολογηθεί η εκάστοτε έξοδος:

3. Σε περίπτωση που τα υπόψη εμπορεύματα, τα οποία βρίσκονται σε ελεύθερη κυκλοφορία στο Πριγκιπάτο της Ανδόρρας, αποσταλούν στην Κοινότητα, πρέπει ομοίως να τεθούν υπό το καθεστώς της εξωτερικής τελωνειακής διαμετακόμισης (Τ1).

4. Το έγγραφο διαμετακόμισης Τ1 πρέπει να φέρει μία από τις ακόλουθες ενδείξεις, με κόκκινη υπογράμμιση.

- Percibir sσlo el elemento agrνcola - Acuerdo CEE-Andorra

- Kun landbrugselementet opkrζves - EΨF-Andorra-aftalen

- Nur den Agrarteilbetrag erheben - Abkommen EWG-Andorra

- Κατακρατείται μόνο το αγροτικό στοιχείο - Συμφωνία ΕΟΚ-Ανδόρρας

- Charge agricultural component only - EEC-Andorra Agreement

- Ne percevoir que l'ιlιment agricole - Accord CEE-Andorre

- Riscuotere solo l'elemento agricolo - Accordo CEE-Andorra

- Alleen het agrarische element innen - Overeenkomst EEG-Andorra

- Cobrar unicamente o elemento agrνcola - Acordo CEE-Andorra

- Kannetaan vain maatalouden maksuosa - ETY-Andorra sopimus

- Debitera endast jordbrukskomponenten - EEG-Andorra avtalet.

Άρθρο 4

1. Κατά την εφαρμογή της παρούσας απόφασης ως τελωνείο διέλευσης νοείται το τελωνείο εισόδου σε ένα συμβαλλόμενο μέρος διαφορετικό του συμβαλλόμενου μέρους αναχώρησης.

2. Ο μεταφορέας καταθέτει ειδοποίηση διέλευσης σε κάθε τελωνείο διέλευσης.

Άρθρο 5

1. Η εγγύηση που προβλέπεται στο πλαίσιο του καθεστώτος κοινοτικής διαμετακόμισης πρέπει να ισχύει σε αμφότερα τα συμβαλλόμενα μέρη τα οποία αφορά η εκάστοτε πράξη διαμετακόμισης.

2. Οι πράξεις εγγύησης και τα πιστοποιητικά εγγύησης πρέπει να φέρουν τη μνεία «Πριγκιπάτο της Ανδόρρας».

Άρθρο 6

Η απόφαση αριθ. 4/91 καταργείται.

Άρθρο 7

Η παρούσα απόφαση αρχίζει να ισχύει από την 1 Ιουλίου 1996.

Andorra la Vella, 1 Ιουλίου 1996.

Για τη μεικτή επιτροπή ΕΚ-Ανδόρας

Ο Πρόεδρος

Albert PINTAT

(1) ΕΕ αριθ. L 374 της 31. 12. 1990, σ. 13.

(2) ΕΕ αριθ. L 250 της 7. 9. 1991, σ. 30.

(3) ΕΕ αριθ. L 302 της 19. 10. 1992, σ. 1 7 κανονισμός όπως τροποποιήθηκε τελευταία από την πράξη προσχώρησης του 1994.

(4) ΕΕ αριθ. L 253 της 11. 10. 1993, σ. 1.